Eesti noores ühiskonnas ei ole veel nii stabiliseerunud ühiskondlik eliit kui vanemates heaoluühiskondades. Tee otsustajate hulka on olnud suhteliselt lahti, erinevaid seisukohti on esitatud vabalt ja sundimatult. Ehkki mõnedes praktilistes asjades on rahva sõnaõigus Soomega võrreldes piiratum, on poliitiline debatt siin vabam ja mitmekülgsem. Eestis võistlevad  kaks suuremat päevalehte, Soomes vaid üks, mis on sisuliselt konkurentsivaba ega sisalda kuigivõrd poliitilist debatti. Soomes ollakse korrektsed ja välditakse konflikte, vahest liigagi: potensiaalselt erimeelsusi tekitavatel teemadel eelistatakse avalikule arutelule vaikimist.